Hvis det ikke var så tragisk, var det dybt fascinerende. Sproget er værgeløst og kan bøjes, bruges og misbruges efter for godt befindende.

Dagens gode meddelelse, at regeringen ved trafikminister Henrik Dam Kristensen i samarbejde med kommunerne vil ofre 344 millioner på nye supercykelstier, har netop den fatale sprogfejl, der gør hele det sikkert velmenende projekt dybt problematisk.

Sprogfejlen er ordet SUPER, som får hele projektet til at kæntre! Jeg ved ikke, hvor meget trafikministeren, eller for den sags skyld andre regeringsmedlemmer, cykler i Københavns trafik. Det er livsfarligt.